معراج
آپ بہت حد تک درست نتیجے پر پہنچے ہیں۔ اسراء کا واقعہ قرآن کے بیانات سے خواب ہی معلوم ہوتا ہے۔ جب کہ سورہ نجم میں آنکھوں دیکھے ایک واقعہ کا ذکر ہے جو زمین سے ہی ہوا تھا۔ غامدی صاحب کے مطابق یہ پہلی اور دوسری وحی کے وقت پیش آنے والے واقعات تھے۔
(اُس کو ایک زبردست قوتوں والے نے تعلیم دی ہےجو بڑا صاحب کردار، بڑا صاحب حکمت ہے۔چنانچہ وہ نمودار ہوا، اِس طرح کہ وہ آسمان کے اونچے کنارے پر تھا۔پھر قریب ہوا اور جھک پڑا،یہاں تک کہ دو کمانوں کے برابر یا اُس سے کچھ کم فاصلہ رہ گیا۔پھر اللہ نے وحی کی اپنے بندے کی طرف جو وحی کی۔جو کچھ اُس نے دیکھا، وہ دل کا وہم نہ تھا۔اب کیا تم اُس چیز پر اُس سے جھگڑتے ہو جو وہ آنکھوں سے دیکھ رہا ہے. اور اُس نے ایک مرتبہ پھر اُسے سدرۃ المنتہیٰ کے پاس اترتے دیکھا ہے،جس کے پاس ہی جنت المأوى ہے. جب سدرہ پر چھا رہا تھا جو کچھ کہ چھا رہا تھا۔اُس کی نگاہ نہ بہکی، نہ بے قابو ہوئی۔اُس نے اپنے پروردگار کی بڑی بڑی نشانیاں دیکھی ہیں ) ترجمہ :از غامدی دونوں مشاہدات کے مقامات الگ ہیں یہ بات تو قرآن میں صراحت سے بیان ہوئی ہے. قرینہ تو ایک ہونے کا ڈھونڈنا چاہیے. ان آیات کو تعصب سے بالا ہو کر جو بھی پڑھے گا یہی نتیجہ نکالے گا. معلوم نہیں آپ کس نگاہ سے پڑھ رہے ہیں. میں یہ دیکھ رہا ہوں کہ قرآن کے سمجھنے کے جو اصول غامدی صاحب نے بتائے ہیں یہاں پر ان سے تجاوز ہو رہا ہے. ایسا لگتا ہے کہ ایک نظریہ پہلے سے بنا لیا گیا ہے اور اسکے مطابق قرآن کی تاویل کی جارہی ہے